Article in Hindi: आप अपने बाल कितनी बार धोते हैं? यदि आप हर रोज बाल धोते हैं, तो ऐसा करके आप आपके बालों को लंबे समय के लिए नुकसान पहुँचा रहे हैं और बालों को घना होने से भी रोक रहें हैं। बालों को रोज धोने से उनमे से प्राकृतिक तेल चला जाता है, प्राकृतिक तेल स्कैल्प (scalp) से उत्पन्न होता है और यें बालों को सुरक्षित और स्वस्थ बनाए रखता है।  बालों को सप्ताह में तीन से चार बार धोने से वो स्वस्थ रहते हैं। इससे आपके बालों को स्कैल्प से उत्पन्न तेल का लाभ पाने का अवसर भी मिल जाता है। जब आप इस तरीके को अपनाएँगे तो शुरू में आपके बाल तैलीय (oily) दिखाई दे सकते हैं, लेकिन एक या दो सप्ताह में ये सामान्य हो जाएंगे। बालों को ठंडे पानी से धोए। गरम पानी बालों के लिए अच्छा नहीं होता है, गरम पानी से बाल धोने से बाल रूखे होकर टूटने लगते है। बालों को ठंडे पानी से धोने से वो सीधे रहते है और ठंडा पानी बालों को टूटने और झड़ने से बचाता है। बालों को धोने के बाद तौलिये से लपेटकर न बाँधें- ऐसा करने से बाल टूटते हैं। यदि आप चाहती हैं की बाल घने हो, तो इन्हें ध्यान से तौलिये से धीरे धीरे सुखाएँ और बाद में हवा से सूखने दें। प्राकृतिक तरीके से बालों को सुखाना आसान है, मुफ्त है और इसके परिणाम भी बहुत अच्छे है। गीले बालों में कंघी करने से भी बाल टूटते है और पतले होते है। उलझे हुये बालों को सुलझाने के लिए चौड़े दातें वाली कंघी का इस्तेमाल करें। बालों के सूख जाने पर ब्रश का उपयोग करें, सूखे बालों में कंघी करने से बाल कम उलझते है। क्या आप अपने बालों को रोज़ ब्लो ड्राइ करके सूखाती हैं? रोज़ ब्लो ड्राइ करके चिकने और चमकते हुए बाल दिखने में आकर्षक लगते है, लेकिन रोज ब्लो ड्राइ करने के कारण बाल सबसे ज्यादा पतले होते है। ब्लो ड्राइ करके आप बालों को से जड़ों को खींचते और गर्म करते है जिससे इन्हें नुकसान पहुंचता है। इसके बजाय आप बालों को हवा से अपने आप सूखने दें और उन्हे प्राकृतिक तरीकों से सँवारे।   कर्लिंग आइरन (curling iron), ब्लो ड्रायर (blow dryer) और हॉट रोलर (hot roller) को सिर्फ खास मौकों पर ही इस्तेमाल करें।     बालों को बिना गर्म करे कर्ल करने के लिए टी शर्ट विधि का प्रयोग करके देखें।

Summary in Vietnamese:
Cân nhắc lại cách gội đầu. Cẩn thận trong quá trình làm khô tóc. Sử dụng lược đúng cách. Không nên lạm dụng các loại thiết bị tạo kiểu tóc thường xuyên.